Arnaud Bonatti
arnaud.bonatti@gmail.com 2020

Creative Commons Compartir Igual 3.0

Joan Duran
jodufi@gmail.com 2007, 2008
Miquel-Àngel Burgos i Fradeja
miquel.angel.burgos@gmail.com 2020

# Canviar el tema del tauler

El Reversi admet diversos temes de tauler, de manera que podeu ajustar-ne l'aparença als vostres gustos.

Si no es canvia el tema, l'aplicació intenta escollir el tema que s'adapta millor al vostre entorn; vegeu la secció dedicada al tema per defecte.

# Canvi de tema

Per a canviar el tema, premeu el botó de menú de la cantonada superior dreta de la finestra, seleccioneu Aparença i trieu un dels elements de la llista.

El primer element de la llista s'anomena Per defecte i permet que l'aplicació esculli el tema que millor s'adapta al vostre entorn; vegeu la secció dedicada al tema per defecte. Els suggeriments següents es descriuen a la llista de temes.

Sota la llista de temes, les opcions de la secció Ressaltats són per a mostrar informació útil. Aquestes opcions funcionen independentment del tema escollit.

# Llista de temes

El Reversi inclou quatre temes:

Clàssic: aquest tema imita els taulers de reversi més habituals, amb un fons verd i peces bicolor;

Blanc i negre: aquest tema és més conceptual, amb formes geomètriques i un alt contrast en blanc i negre;

Adwaita: aquest tema utilitza un tauler blau, més adient si el tema de les vostres finestres és fosc;

Sol i estrella: aquest tema és una variant del clàssic, amb algunes decoracions sobre les peces.

La primera opció de la llista de temes s'anomena Per defecte i té un comportament especial; vegeu la secció dedicada al tema per defecte.

# Tema per defecte

La primera opció de la llista de temes s'anomena Per defecte i té un comportament especial.

Quan se selecciona aquesta opció, l'aplicació intenta escollir un tema adaptat al vostre entorn:

si utilitzeu un tema de finestres conegut com a fosc –com ara Adwaita Dark– o heu activat el mode nocturn del GNOME, el tema del tauler utilitzat serà l'anomenat Adwaita, que és més fosc que els altres temes gràcies al seu fons blau;

si utilitzeu un tema de finestres creat especialment per a tenir un alt contrast, per exemple, si heu activat l'opció d'accessibilitat «alt contrast» del GNOME, el tema del tauler utilitzat serà l'anomenat Blanc i negre, que hauria d'encaixar-hi força bé;

altrament, el tema utilitzat serà l'anomenat clàssic, que utilitza un tauler verd prou comú als jocs de reversi.

Aquest comportament és, per descomptat, el predeterminat de l'aplicació.

# Més informació

No hi ha cap manera d'instal·lar un tema diferent als descrits aquí.

Aquests temes els ha dissenyat Arnaud Bonatti, amb les peces creades per Masuichi Ito.

Si teniu una proposta per a un tema nou o esteu interessat a contribuir amb un tema nou, obriu-hi un tema.