Tiffany Antopolski
tiffany.antpolski@gmail.com 2012
Michael Hill
mdhillca@gmail.com
Stephen Pearce
me@stevepdp.org 2015
Arnaud Bonatti
arnaud.bonatti@gmail.com 2020

Creative Commons Compartir Igual 3.0

Joan Duran
jodufi@gmail.com 2007, 2008
Miquel-Àngel Burgos i Fradeja
miquel.angel.burgos@gmail.com 2020

# Regles

El Reversi clàssic i el Reversi invertit són jocs de taula que enfronten dos jugadors, anomenats negres i blanques. Les regles són les mateixes per a tots dos jocs; l'únic que hi canvia és l'objectiu final: al Reversi clàssic, l'objectiu és acabar amb més peces que el rival; al Reversi invertit, l'objectiu és acabar amb menys peces.

Les dues versions es juguen amb peces negres d'un cantó i blanques de l'altre. Les negres i les blanques juguen les unes rere les altres afegint una peça en una casella buida, atrapant almenys una fila de peces rivals; d'aquesta manera, les peces capturades es giren i s'uneixen a les forces del jugador que captura.

# Inici del joc

Els jocs de la família reversi solen jugar-se en un tauler de 8 per 8. El joc comença amb quatre peces, dues de blanques i dues de negres, col·locades a les quatre caselles centrals del tauler.

El Reversi utilitza per defecte la posició inicial més habitual de la família, que es mostra a continuació, però també us permet variar la posició inicial si ho preferiu.

Posició inicial habitual: blanca-negra, negra-blanca
La posició inicial habitual

Les negres juguen primer.

# Durant la partida

Un jugador rere l'altre –les negres juguen primer– col·loca una fitxa del seu color al tauler de manera que almenys una fila de fitxes rivals quedi atrapada entre la peça acabada de col·locar i una ja col·locada del mateix color.

La captura pot ser horitzontal, vertical o diagonal.

Quan es col·loca la fitxa, la fila de fitxes entre la que s'acaba de col·locar i l'altra es gira, canviant de color. Si s'atrapen diverses files de fitxes, es giren totes.

Si no hi ha cap moviment possible en un torn, el jugador ha de passar. Un jugador no pot passar un torn si hi ha un moviment possible. Si cap dels dos jugadors no pot moure, per exemple, quan el tauler és ple, s'acaba la partida.

# Fi de la partida

Els jugadors juguen per torns fins que cap no pot fer més moviments legals. En aquest moment, s'acaba la partida.

Al final de la partida, el tauler sol ser ple, però no necessàriament. En qualsevol cas, és el nombre de peces el que importa a l'hora de decidir qui guanya.

Si jugueu al Reversi clàssic, el guanyador és el jugador amb més peces del seu color al tauler; si jugueu al Reversi invertit, és al contrari: el guanyador és el jugador amb menys peces al tauler.

Si hi ha el mateix nombre de fitxes negres i blanques, la partida acaba en empat.