Tiffany Antopolski
tiffany.antpolski@gmail.com 2012
Michael Hill
mdhillca@gmail.com
Stephen Pearce
me@stevepdp.org 2015
Arnaud Bonatti
arnaud.bonatti@gmail.com 2020

Creative Commons Deling på samme vilkår 3.0

scootergrisen
2020

# Regler

Klassisk Reversi og Omvendt Reversi er brætspil med to spillere, som kaldes Mørk og Lys, der spiller mod hinanden. Begge spil bruger de samme regler. Det er kun målet som er anderledes: i Klassisk Reversi er målet, at blive færdig med flere brikker end modstanderen. Mens det i Omvendt Reversi er at blive færdig med færre brikker.

Begge spilles med brikker, som er mørke på den ene side og lyse på den anden. Mørk og Lys skiftes til at tilføje en ny brik i deres farve på en tom flise, hvorved mindst én række med modstanderens brikker fanges. Når der fanges brikker på den måde, så vendes de om for at slutte sig til styrken for den spiller, som fanger.

# Spilstart

Spil fra familien af reversi-spil spilles sædvanligvis på et 8×8-bræt. Spillet begynder med fire brikker, to lyse og to mørke, placeret på brættets fire midterste fliser.

Reversi bruger som standard den mest sædvanlige startposition i familien af reversi-spil, som vises på følgende figur. Men den giver dig også mulighed for at variere startpositionen , hvis du ønsker det.

Sædvanlig startposition: lys-mørk, mørk-lys
Den sædvanlige startposition

Mørk starter.

# Når der spilles

En spiller ad gangen (Mørk starter) placerer en flise med sin farve på brættet på en måde, så mindst én række af modstanderens fliser fanges mellem den nyligt placerede flise og den, som allerede er placeret i samme farve.

Placeringen kan være vandret, lodret eller diagonal.

Når flisen placeres, så vendes rækken med fliser mellem den nyligt placeret flise og den anden, hvorved de får spillerens farve. Hvis flere rækker med fliser fanges på den måde, så vendes allesammen.

Hvis det ikke er muligt at trække i en tur, så skal spilleren vente. En spiller kan ikke vente en tur hvis, det er muligt at trække. Hvis begge spillere ikke kan trække, særligt når brættet er fuldt, så er spillet slut.

# Slutningen af spillet

Spillerne skiftes til at tage tur, indtil ingen af dem kan foretage flere tilladte træk. Så er spillet slut.

Spillets slutning resulterer ofte i et fuldt bræt, men ikke nødvendigvis. Lige meget hvad, så er det antallet af brikker som bestemmer hvem der vinder.

Hvis du spiller Klassisk Reversi, så er vinderen den spiller, som har flest brikker i sin farve på brættet. Hvis du er i et spil Omvendt Reversi, så er det omvendt: vinderen er den spiller, som har færrest brikker på brættet.

Hvis der er det samme antal mørke og lyse fliser, så erklæres spillet for uafgjort.